Касьцёл Сьвятога Міхала Арханёла і кляштар піяраў (Лужкі)

**Касьцёл Сьвятога Міхала Арханёла і кляштар піяраў** — помнік архітэктуры XVIII стагодзьдзя ў Лужках. Знаходзіцца ў паўднёва-ўсходняй частцы колішняга мястэчка, на Касьцельнай вуліцы. Касьцёл дзее. Твор архітэктуры віленскага барока. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс складаўся з касьцёла і кляштарнага корпуса. У 1843 годзе расейскія ўлады зруйнавалі кляштар.

## Гісторыя
### Вялікае Княства Літоўскае
Айцы-піяры зьявіліся ў Лужках на запрашэньне ўладальніка мястэчка кашталяна полацкага Валяр’яна Жабы, які перадаў ім фальварак Bісьнік, пляц пад кляштар і калегіюм (у ягоны гонар называўся Валяр’янскім), парк і школу (дзеяла з 1744 году). Жонка В. Жабы ахвяравала на калегіюм 1000 злотых. 

Мураваны касьцёл будаваўся ў 1744—1756 гадох. 

### Пад уладай Расейскай імпэрыі

Па другім падзеле Рэчы Паспалітай (1793 год), калі Лужкі апынуліся ў складзе Расейскай імпэрыі, касьцёл і кляштар працягвалі дзеяць. На 1832 год кляштар валодаў 13 вёскамі і 330 сялянамі.

Па здушэньні вызвольнага паўстаньня (1830—1831) у 1843 годзе расейскія ўлады гвалтоўна перарабілі касьцёл пад царкву Ўрадавага сыноду Расейскай імпэрыі (Маскоўскай царквы), тады ж зруйнавалі кляштарны комплекс (імаверна, захаваліся падмуркі).

### Найноўшы час
За польскім часам будынак касьцёла вярнулі каталікам. Па Другой сусьветнай вайне савецкія ўлады зачынілі касьцёл. У будынку захоўваліся штучныя ўгнаеньні. З 1988 году касьцёл зноў дзее.

## Архітэктура
Помнік архітэктуры віленскага барока. Гэта 2-вежавая 1-нэфавая базыліка з выцягнутай акруглай апсыдай, да якой з бакоў сымэтрычна далучаюцца нізкія закрысьціі. Тарцы 2-схільнага даху афармляюцца фігурнымі шчытамі. 4-ярусныя чацьверыковыя вежы стаяць пад кутом да цэнтральнай увагнутай роўніцы галоўнага фасада, які прафіляванымі цягамі падзяляецца на 3 ярусы, інтэнсіўна падзеленыя пілястрамі. Пабеленыя кутнія і прасьценачныя пілястры аздабляюць будынак і надаюць яму графічную выразнасьць.

У інтэр’еры нэф і апсыда перакрываюцца цыліндрычнымі скляпеньнямі з распалубкамі. Сьцены падзяляюцца паўкалёнамі на высокіх пастамэнтах і з капітэлямі зь лісьця аканта, валютаў і галовак пуцьці. Адхілы высoкіх аркавых аконных праёмаў, прасьценкі, скляпеньні аздабляюцца арнамэнтальнай размалёўкай. Плястыка-дэкаратыўныя акцэнты інтэр’еру — 3 ракайльныя 2-ярусныя стукавыя алтары, аздобленыя драўлянай скульптурай. Над уваходам — хоры, абмежаваныя хвалістым парапэтам.

## Галерэя
### Гістарычныя здымкі

Łužki, Kaścielnaja. Лужкі, Касьцельная (1900).jpg|каля 1900 г.
Łužki, Kaścielnaja, Pijarski. Лужкі, Касьцельная, Піярскі (1901-14).jpg|да 1915 г.
Łužki, Kaścielnaja, Pijarski. Лужкі, Касьцельная, Піярскі (1919-21).jpg|1919—1921 г.


Łužki, Kaścielnaja, Pijarski. Лужкі, Касьцельная, Піярскі (1924).jpg|1924 г.
Łužki, Kaścielnaja. Лужкі, Касьцельная (1930-39).jpg|1930-я гг.
Łužki, Kaścielnaja, Pijarski. Лужкі, Касьцельная, Піярскі (K. Pivocki, 1936).jpg|К. Півоцкі, 1936 г.


### Сучасныя здымкі

Касцёл у Лужках (01).jpg|Галоўны фасад
Лужки костел св. Михаила Архангела 02.jpg|З боку апсыды
Лужкі Міхайлаўскі касьцёл 2.JPG|Інтэр'ер
Лужкі Міхайлаўскі касьцёл 3.JPG|Хоры


## Крыніцы

## Літаратура
* 

## Вонкавыя спасылкі

* 
* 

Катэгорыя:Касьцёлы Віцебскай дыяцэзіі
Лужкі
Катэгорыя:Лужкі